SIR সংক্রান্ত একগুচ্ছ নির্দেশ কমিশনের, অমান্য় করলেই এফআইআর!

ওয়েব ডেস্ক: চলছে বিশেষ নিবিড় সংশোধন বা এসআইআর। বিভিন্ন এলাকায় পৌঁছে বাড়ি বাড়ি গিয়ে এনুমারেশন ফর্ম বিলি করছেন আধিকারিকরা। ২০২৬-র নির্বাচনের আগে গোটা প্রক্রিয়াকে সঠিকভাবে কার্যকর করতে একাধিক ব্যবস্থা নিয়েছে নিবার্চন কমিশন। উত্তরবঙ্গ সফরে গিয়ে গোটা প্রক্রিয়াকে খতিয়ে দেখেন কমিশনের বিশেষ প্রতিনিধি দল।

নির্বাচন কমিশনের বিশেষ দলের উত্তরবঙ্গ সফর চলছে জোরকদমে। কমিশনের তরফে স্পষ্ট নির্দেশ দেওয়া হয়েছে, বিএলওদের অবশ্যই বাড়ি বাড়ি গিয়ে ভোটার তালিকা সংশোধনের কাজ করতে হবে। তবে এই সফর চলাকালীন বিভিন্ন জায়গা থেকে অনিয়মের অভিযোগ উঠেছে। জানা গিয়েছে, কিছু এলাকায় বাড়ি না গিয়ে এক জায়গায় বসে শিবিরের মাধ্যমে ফর্ম বিলি করা হচ্ছে। যদিও বেশিরভাগ ক্ষেত্রেই বিএলওরা নিয়ম মেনে প্রতিটি বাড়িতে গিয়ে তথ্য যাচাই করছেন।

আরও পড়ুন: এসআইআর ফর্ম না পাওয়ার আতঙ্কে মেয়েকে নিয়ে আত্মহত্যার চেষ্টা গৃহবধূর!

এসআইআর শুরু হওয়ার পর থেকেই রাজ্যের বিভিন্ন প্রান্তে আতঙ্কিত হয়ে আত্মহত্যা ও আত্মহত্যার চেষ্টার ঘটনা ঘটছে। তবে কমিশন বলছে বৈধ ভোটারের নাম বাদ যাবে না, সেদিক থেকে পুরোপুরি নিশ্চিন্ত থাকতে। পাশাপাশি, নির্বাচন কমিশনের নির্দেশ অমান্য করে কাজ প্রভাবিত করার অভিযোগে রাজ্যের বিভিন্ন জেলায় একাধিক বিএলওর বিরুদ্ধে এফআইআর দায়েরের নির্দেশও দেওয়া হয়েছে।